b'\n_START_ARTICLE_\nAngers SCO\n_START_PARAGRAPH_\nAngers Sporting Club de l\'Ouest, znan tudi kot Angers SCO ali preprosto Angers, je francoski nogometni klub s sede\xc5\xbeem v Angersu. Klub je bil ustanovljen leta 1919 in trenutno igra v Ligue 1, 1. francoski nogometni ligi._NEWLINE_Angers je leta 2015 prvi\xc4\x8d po 21 letih napredoval v najvi\xc5\xa1jo francosko nogometno ligo. Najuspe\xc5\xa1nej\xc5\xa1i liga\xc5\xa1ki rezultat dr\xc5\xbei Angers iz sezone 1971/72, ko je dosegel 4. mesto. Slednji rezultat pa ga je popeljal tudi do prvega kroga Evropske lige, kjer pa je bil bolj\xc5\xa1i nem\xc5\xa1ki Berliner FC Dynamo (1-1, 1-2). To pa je tudi edini nastop Angersa v evropskih tekmovanjih._NEWLINE_Doma\xc4\x8di stadion Angersa je Stade Raymond Kopa, ki sprejme 18.000 gledalcev. Barvi dresov sta bela in \xc4\x8drna. Vzdevek nogometa\xc5\xa1ev je ""Les Sco\xc3\xafstes"".'